ai4bharat/Pralekha huggingface dataset:
প্রধানমন্ত্রীরদপ্তর
গুজরাটের প্রাক্তন মুখ্যমন্ত্রী কেশুভাই প্যাটেলের প্রয়াণে প্রধানমন্ত্রী শোকজ্ঞাপন
নয়াদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদী গুজরাটের প্রাক্তন মুখ্যমন্ত্রী কেশুভাই প্যাটেলের প্রয়াণে শোকব্যক্ত করেছেন।
একগুচ্ছ ট্যুইট বার্তায় প্রধানমন্ত্রী বলেছেন, “আমাদের প্রিয় ও সম্মানীয় কেশুভাই প্রয়াত হয়েছেন। আমি অত্যন্ত ব্যথিত ও মর্মাহত। তাঁর অসামান্য নেতৃত্বদানের ক্ষমতা ছিল, তিনি সমাজের সকল শ্রেণীর খেয়াল রাখতেন। গুজরাটের উন্নয়ন এবং প্রতিটি গুজরাটবাসীর ক্ষমতায়নের জন্য তিনি নিজের জীবন উৎসর্গ করেছিলেন।
কেশুভাই জনসঙ্ঘ ও বিজেপি-কে শক্তিশালী করার জন্য গুজরাটের সব অঞ্চল সফর করেছিলেন। তিনি জরুরি অবস্থার বিরুদ্ধে তীব্র প্রতিরোধ গড়ে তুলেছিলেন। কৃষকদের কল্যাণের বিষয়গুলি নিয়ে তিনি সর্বদা ভাবনাচিন্তা করতেন। বিধায়ক, সাংসদ, মন্ত্রী অথবা মুখ্যমন্ত্রী - সব দায়িত্ব পালনের সময়েই তিনি কৃষক-বান্ধব বিভিন্ন নীতি গ্রহণ করেছিলেন।
কেশুভাই আমাকে সহ অনেক তরুণ কার্যকর্তাকে গড়ে তুলেছিলেন। সকলে তাঁর সুন্দর স্বভাবের জন্য তাঁকে ভালোবাসতেন। তাঁর প্রয়াণ এক অপূরণীয় ক্ষতি। আজ আমরা সকলে মর্মাহত। তাঁর পরিবার ও গুণমুগ্ধদের আমি সমবেদনা জানাচ্ছি। তাঁর ছেলে ভরতের সঙ্গে কথা হয়েছে এবং আমি তাঁকেও সমবেদনা জানিয়েছি। ওম শান্তি।”
CG/CB/DM
(
কেন্দ্রীয়মন্ত্রিসভা
লিথুয়ানিয়ায় ভারতীয় মিশন খোলার অনুমোদন দিল কেন্দ্রীয় মন্ত্রিসভা
নতুন দিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা লিথুয়ানিয়ায় একটি ভারতীয় মিশন খোলার অনুমোদন দিয়েছে।
লিথুয়ানিয়ায় এই ভারতীয় মিশন খোলার ফলে ভারতের কূটনৈতিক সীমা প্রসারিত হবে, লিথুয়ানিয়ার সঙ্গে রাজনৈতিক সম্পর্ক ও কৌশলগত সহযোগিতা আরও গভীর হবে, দ্বিপাক্ষিক বাণিজ্য, বিনিয়োগ ও অর্থনৈতিক কাজকর্ম বাড়বে, দু’দেশের নাগরিকদের মধ্যে সংযোগ বৃদ্ধি পাবে, বহুপাক্ষিক মঞ্চে ভারতের রাজনৈতিক উপস্থিতি আরও শক্তিশালী হবে এবং ভারতের বিদেশ নীতির উদ্দেশ্যগুলি পূরণে আরও সমর্থন পাওয়া যাবে। লিথুয়ানিয়ায় ভারতীয় মিশন সেখানকার প্রবাসী ভারতীয়দের স্বার্থ রক্ষা করবে এবং তাদের যে কোনো প্রয়োজনে সহায়তা করবে।
আমাদের জাতীয় অগ্রাধিকার হল বিকাশ ও উন্নয়ন বা ‘সবকা সাথ সবকা বিকাশ’। লিথুয়ানিয়ায় ভারতীয় মিশন খোলার সিদ্ধান্ত এই লক্ষ্যে এক ইতিবাচক পদক্ষেপ। ভারতের কূটনৈতিক সীমা প্রসারিত হওয়ার অর্থ ভারতীয় কোম্পানীগুলির নতুন বাজারে প্রবেশাধিকার লাভ এবং পণ্য ও পরিষেবার রপ্তানির সুযোগ বৃদ্ধি। এর প্রত্যক্ষ প্রভাব পড়বে দেশীয় উৎপাদন ও কর্মসংস্থানের ক্ষেত্রেও, যা স্বনির্ভর বা আত্মনির্ভর ভারত গঠনে সহায়ক হবে।
CG/SD/SKD/
(Visitor Counter : 135
অর্থমন্ত্রক
এলআইসি এজেন্ট এবং কর্মীদের জন্য কল্যাণমূলক কর্মসূচি অনুমোদন করেছে অর্থ মন্ত্রক
নয়াদিল্লি, ১৮ সেপ্টেম্বর, ২০২৩
অর্থ মন্ত্রক আজ লাইফ ইন্স্যুরেন্স কর্পোরেশন অফ ইন্ডিয়া -র এজেন্ট ও কর্মীদের জন্য একগুচ্ছ কল্যাণমূলক কর্মসূচি অনুমোদন করেছে। এই কল্যাণমূলক কর্মসূচিগুলি এলআইসি  রেগুলেশন ২০১৭ সংশোধনী, গ্র্যাচুইটির ঊর্ধ্বসীমা বৃদ্ধি এবং ফ্যামিলি পেনশনের সমহার ইত্যাদি সংক্রান্ত।
এলআইসি এজেন্ট ও কর্মীদের জন্য অনুমোদিত কল্যাণমূলক কর্মসূচিগুলি নিম্নরূপ:
- এলআইসি এজেন্টদের জন্য গ্র্যাচুইটির ঊর্ধ্বসীমা ৩ লক্ষ টাকা থেকে বৃদ্ধি করে ৫ লক্ষ টাকা করা হচ্ছে। এতে এলআইসি এজেন্টদের কাজের পরিবেশ ও আর্থিকভাবে উল্লেখযোগ্য উন্নতি হবে।
- পুনর্নিযুক্ত এজেন্টরা রিন্যুয়াল কমিশন পাওয়ার যোগ্য বলে বিবেচিত হবেন। এতে তাঁদের আর্থিক পরিস্থিতির উন্নতি হবে। বর্তমানে এলআইসি এজেন্টরা পুরনো সংস্থার অধীনে কোনও সম্পূর্ণ হওয়া কাজের ক্ষেত্রে রিন্যুয়াল কমিশন পাওয়ার যোগ্য হিসেবে বিবেচিত হন না।
- এজেন্টদের জন্য মেয়াদী বীমার অঙ্কের স্তর বর্তমানে ৩ হাজার – ১০ হাজার টাকা। সেটি বাড়িয়ে ২৫ হাজার – ১ লক্ষ ৫০ হাজার টাকা করা হয়েছে। মেয়াদী বীমার অঙ্কের এই বৃদ্ধিতে বিশেষ করে উপকৃত হবেন মৃত এজেন্টদের পরিবারগুলি।
- এলআইসি কর্মীদের পরিবারের কল্যাণে ফ্যামিলি পেনশনের হার সবক্ষেত্রেই হবে ৩০ শতাংশ।
- ১৩ লক্ষেরও বেশি এজেন্ট এবং ১ লক্ষেরও বেশি নিয়মিত কর্মী, যাঁরা এলআইসি-র উন্নতিতে গুরুত্বপূর্ণ ভূমিকা নিয়েছেন এবং ভারতে বীমাকে ছড়িয়ে দিয়েছেন, তাঁরা এইসব কল্যাণমূলক কর্মসূচি থেকে উপকৃত হবেন।
AC/AP/SB
(
আদিবাসীবিষয়কমন্ত্রক
ন্যূনতম সহায়ক মূল্য প্রকল্পের আওতায় বিপণনের জন্য বনাঞ্চলে উৎপাদিত ১৪ টি পণ্যকে অন্তর্ভুক্ত করা হয়েছে
নতুন দিল্লি, ৩০ জানুয়ারি,
করোনা জনিত অতিমারি পরিস্থিতির জন্য সারা দেশজুড়ে অন্যান্য সম্প্রদায়ের পাশাপাশি আদিবাসী সম্প্রদায়ের মানুষও চরম অসুবিধার সম্মুখীন হয়েছেন। এরকম একটি পরিস্থিতিতে কেন্দ্রীয় সরকার ন্যূনতম সহায়ক মূল্যের মাধ্যমে কয়েকটি টি বন্যজাত পণ্যকে বিপণনের ব্যবস্থা আগেই করেছে। মেকানিজম ফর মারকেটিং অফ মাইনর ফরেস্ট প্রডিউস মারফত দেশের ২১ টি রাজ্যে রাজ্য সরকারের অধীন সংস্থাগুলির সহায়তায় এই ব্যবস্থা করা হয়েছে। এর ফলে ২০২০ সালের এপ্রিল পর্যন্ত 3 হাজার কোটি টাকার অর্থের সংস্থান হয়েছে।
এবার আদিবাসী মন্ত্রকে পক্ষ থেকে বন্যজাত আরো ১৪ টি পণ্যকে ন্যূনতম সহায়ক মূল্য এর আওতায় নিয়ে আসা হয়েছে।
এর মধ্যে রয়েছে তসর ককুন, ক্যাসিউ কার্নেল, এলিফ্যান্ট অ্যাপেল ড্রাই, বাম্বু শুট, মালকানগানি সিড, মহুল লিভস, নাগোড, গোখ্রু, পিপলা, গামহার, ওরক্সিলুমিনডিকাম, ওয়াইলড মাশরুম ড্রাই, শৃঙ্গরাজ এবং ট্রিমস।
প্রধানমন্ত্রীরদপ্তর
ঝাড়খন্ডের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর
নয়াদিল্লি, ১৫ নভেম্বর, ২০১৯
প্রধানমন্ত্রী শ্রী নরেন্দ্র মোদী ঝাড়খন্ডের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, ঝাড়খন্ডের প্রতিষ্ঠা দিবসে রাজ্যবাসীকে শুভেচ্ছা। সাহসিকতা ও করুণার সমার্থক হ’ল ঝাড়খন্ড। রাজ্যের মানুষ সর্বদাই সম্প্রীতি ও প্রকৃতির সান্নিধ্য থেকেছেন। বিভিন্ন ক্ষেত্রে কঠোর পরিশ্রমের মধ্য দিয়ে তাঁরা সাফল্যের শিখরে পৌঁছেছেন।
ঝাড়খন্ড অগ্রগতির নতুন উচ্চতায় পৌঁছাক এবং ভগবান বীরসা মুন্ডার এক সমৃদ্ধ ও শক্তিশালী তথা আনন্দময় রাজ্য গড়ে তোলার স্বপ্ন বাস্তবায়িত হোক।
CG/BD/SB
(Visitor Counter : 55
সড়কপরিবহণওমহাসড়কমন্ত্রক
চলচিত্র অভিনেতা অক্ষয় কুমার পথ নিরাপত্তা সংক্রান্ত প্রচারের ব্র্যান্ড অ্যাম্বাসেডর হয়েছেন
নয়াদিল্লি, ১৫ আগস্ট, ২০১৮
কেন্দ্রীয় সড়ক পরিবহন ও মহাসড়ক, জাহাজ, জলসম্পদ, নদী উন্নয়ন এবং গঙ্গা পুনরুজ্জীবন দপ্তরের মন্ত্রী শ্রী নিতীন গড়কড়ী আজ পথ নিরাপত্তা বিষয়ে জন সচেতনতার লক্ষ্যে তিনটি স্বল্প দৈর্ঘ্যের চলচিত্র প্রকাশ করেছেন। শ্রী আর বালকি পরিচালিত এই ছবিগুলিতে মুখ্য ভূমিকায় রয়েছেন চলচিত্রাভিনেতা শ্রী অক্ষয় কুমার। নতুন দিল্লীতে এই উপলক্ষে আয়োজিত এক অনুষ্ঠানে শ্রী গড়কড়ী অক্ষয় কুমারকে পথ নিরাপত্তা সংক্রান্ত ব্র্যান্ড-দূত হিসাবে নিয়োগের কথা ঘোষনা করেন। সামাজিক ক্ষেত্রে অক্ষয় কুমারের বিভিন্ন উদ্যোগের প্রশংসা করে মন্ত্রী তাঁর সাম্প্রতিক ছবি ‘প্যাডম্যান’, ‘টয়লেট এক প্রেম কথা’-র উল্লেখ করেন। তিনি বলেন, এই ছবিগুলি পরিচ্ছন্নতা এবং সুস্বাস্হ্য বিষয়ে সরকারের বক্তব্যকে তুলে ধরার বিষয়ে বিশেষভাবে সহায়ক হয়েছে। শ্রী গড়কড়ী দূর্ঘটনা মুক্ত এক সমাজ গড়ে তুলতে পথ নিরাপত্তার ক্ষেত্রে সু-অভ্যাসের আহ্বান জানান।
অভিনেতা শ্রী অক্ষয় কুমার এই স্বল্প দৈর্ঘ্যের ছবিগুলি নির্মাণে তাঁর অভিজ্ঞতার কথা তুলে ধরেন। তিনি বলেন ভারতীয় সড়কগুলিকে নিরাপদ করে তুলতে সরকারের এই উদ্যোগে যুক্ত হতে পেরে তিনি গর্ববোধ করছেন এবং সমাজের ভালোর জন্য এই ধরনের পথ নিরাপত্তা সংক্রান্ত প্রচারে অংশ নিচ্ছেন। অনুষ্ঠানে কেন্দ্রীয় সড়ক পরিবহন দপ্তরের প্রতিমন্ত্রী শ্রী মনসুখ মান্ডাভিয়া বলেন- দূর্ঘটনা কমানোর অর্থ দেশের সমৃদ্ধিকে বাড়ানো, কারণ অধিকাংশ ক্ষেত্রেই কর্মক্ষম মানুষের পথ দূর্ঘটনায় মৃত্যুর ফলে তাদের পরিবার বিশেষভাবে ক্ষতিগ্রস্ত হয়। অনুষ্ঠানে সড়ক পরিবহন ও মহাসড়ক মন্ত্রকের সচিব শ্রী ওয়াই-এস মালিক উপস্হিত ছিলেন।
CG/PB/NS/…
(Visitor Counter : 87
প্রধানমন্ত্রীরদপ্তর
ঘূর্ণীঝড় ফণী’র প্রস্তুতি পর্যালোচনায় প্রধানমন্ত্রীর পৌরহিত্যে উচ্চপর্যায়ের বৈঠক
নয়াদিল্লি, ০২ মে,, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লীতে এক উচ্চপর্যায়ের বৈঠকে ঘূর্ণীঝড় ফণী’র প্রস্তুতি পর্যালোচনা করেছেন। বৈঠকে মন্ত্রিসভার সচিব, প্রধানমন্ত্রীর মুখ্যসচিব, প্রধানমন্ত্রীর অতিরিক্ত মুখ্যসচিব, কেন্দ্রীয় স্বরাষ্ট্র সচিব সহ ভারতীয় আবহাওয়া দপ্তর, জাতীয় বিপর্যয় মোকাবিলা বাহিনী, জাতীয় বিপর্যয় মোকাবিলা কর্তৃপক্ষ এবং প্রধানমন্ত্রীর কার্যালয়ের উচ্চপদস্হ আধিকারিকরা উপস্হিত ছিলেন।
বৈঠকে ঘূর্ণীঝড় ফণী’র সম্ভাব্য গতিপথ এবং এই ঘূর্ণীঝড়ের প্রেক্ষিতে আগাম সতর্কতামূলক ব্যবস্হা গ্রহণ ও প্রস্তুতি সম্পর্কে প্রধানমন্ত্রীকে অবহিত করা হয়েছে।
ঘূর্ণীঝড়ের প্রভাব ও মোকাবিলায় ইতিমধ্যেই প্রয়োজনীয় পর্যাপ্ত ব্যবস্হা গ্রহণ করা হয়েছে। জাতীয় বিপর্যয় মোকাবিলা বাহিনীর একাধিক দল এবং সেনাকর্মীদের মোতায়েন করা হয়েছে। এমনকি পানীয় জলের বন্দোবস্ত সহ বিদ্যুৎ সরবরাহ এবং টেলি-যোগাযোগ পরিষেবা বজায় রাখতে উপযুক্ত ব্যবস্হা গ্রহণ করা হচ্ছে।
উদ্ভুত পরিস্হিতি পর্যালোচনা করে প্রধানমন্ত্রী সম্ভাব্য প্রভাবিত রাজ্যগুলির আধিকারিকদের সঙ্গে দ্রুত প্রতিকারমূলক ব্যবস্হা এবং ত্রাণ ও উদ্ধারকার্যে সহায়তার জন্য কেন্দ্রীয় সরকারের উচ্চপদস্হ আধিকারিকদের প্রয়োজন অনুযায়ী ঘনিষ্ঠ যোগাযোগ রাখার নির্দেশ দিয়েছেন।
CG/BD/NS
(Visitor Counter : 105
প্রধানমন্ত্রীরদপ্তর
ভারত লুক্সেমবুর্গের মধ্যে ভার্চুয়াল শীর্ষ সম্মেলনে স্বাক্ষরিত চুক্তির তালিকা
নয়াদিল্লী, ২০ নভেম্বর, ২০২০
|
|
ক্রমিক
|
|
চুক্তি
|
|
বিবরণ
|
|
১.
|
|
ইন্ডিয়া ইন্টারন্যাশনাল এক্সচেঞ্জ  এবং লুক্সেমবুর্গ স্টক এক্সচেঞ্জের মধ্যে সমঝোতাপত্র
|
|
আর্থিক পরিষেবা শিল্পে সহযোগিতা, সংশ্লিষ্ট দেশগুলির শেয়ার বাজারে নিয়ম বজায় রাখা, পরিবেশ, সামাজিক ও প্রশাসনিক এবং স্থানীয় বাজারে পরিবেশ বান্ধব আর্থিক সহায়তা
|
|
২.
|
|
স্টেট ব্যাঙ্ক অফ ইন্ডিয়া এবং লুক্সেমবুর্গ স্টক এক্সচেঞ্জের মধ্যে সমঝোতাপত্র
|
|
আর্থিক পরিষেবা শিল্পে সহযোগিতা, সংশ্লিষ্ট দেশগুলির শেয়ার বাজারে নিয়ম বজায় রাখা, পরিবেশ, সামাজিক ও প্রশাসনিক এবং স্থানীয় বাজারে পরিবেশ বান্ধব আর্থিক সহায়তা
|
|
৩.
|
|
ইনভেস্ট ইন্ডিয়া ও লুক্সিননোভেশন-এর মধ্যে সমঝোতাপত্র
|
|
ভারতীয় ও লুক্সেমবুর্গের সংস্থাগুলির মধ্যে পারস্পরিক ব্যবসা-বাণিজ্যে সহায়তা গড়ে তোলা, এর মধ্যে রয়েছে দুটি দেশের বিনিয়োগকারীদের প্রত্যক্ষ বিদেশী বিনিয়োগে উৎসাহদান ও অন্যান্য সহায়তা
আবাসনএবংশহরাঞ্চলেরদারিদ্র্যদূরীকরণমন্ত্রক
আজাদি কা অমৃত মহোৎসবের অঙ্গ হিসাবে পিএমএওয়াই-ইউ প্রাপ্ত বয়স্ক ভারতীয়দের জন্য স্বল্প দৈর্ঘ্যের চলচ্চিত্র প্রতিযোগিতা – খুশিও কা আশিয়ানা’র সূচনা করেছে
সংশ্লিষ্ট সবপক্ষদের মধ্যে ‘হাউসিং ফর অল’ – এর বিষয়ে সচেতনতা গড়ে তুলতে দেশ জুড়ে আবাস পর সংবাদ আলোচনা শুরু হয়েছে
নয়াদিল্লি, ১৭ জুলাই, ২০২১
প্রধানমন্ত্রী আবাস যোজনা  বিশ্বে সবচেয়ে বড় ব্যয় সাশ্রয়ী আবাসন প্রকল্প। এই প্রকল্পের আওতায় দুটি নতুন উদ্যোগের সূচনা করা হয়েছে। ‘খুশিও কা আশিয়ানা’ শীর্ষক স্বল্প দৈর্ঘ্যের চলচ্চিত্র প্রতিযোগিতার আয়োজন করা হয়েছে। এছাড়াও, প্রধানমন্ত্রীর হাউসিং ফর অল প্রকল্পের বাস্তবায়নের জন্য দেশ জুড়ে ৭৫টি আলোচনাচক্র এবং কর্মশালার আয়োজন করা হবে। এই উদ্যোগের শিরোনাম ‘আবাস পর সংবাদ’। আবাসন ও নগরোন্নয়ন মন্ত্রকের পিএমএওয়াই-ইউ প্রকল্পটির ষষ্ঠ বর্ষপূর্তি হয়েছে ২৫ জুন। এই প্রকল্পে কেন্দ্র ১ লক্ষ কোটি টাকারও বেশি অর্থ সাহায্য করেছে। ১ কোটি ১২ লক্ষ গৃহ নির্মাণের যে পরিকল্পনা এই প্রকল্পের আওতায় নেওয়া হয়েছে তার মধ্যে ৫০ লক্ষ গৃহ নির্মাণ সম্পূর্ণ। আরো ৮৩ লক্ষ বাড়ি তৈরির কাজ চলছে।
স্বাধীনতার ৭৫তম বার্ষিকী উদযাপন উপলক্ষে কেন্দ্র আজাদি কা অমৃত মহোৎসব কর্মসূচির আয়োজন করেছে। ৭৫ বছরে ভারতের প্রগতি যাত্রা এবং দেশের মানুষ ও সংস্কৃতির গৌরবোজ্জ্বল ইতিহাস ও নানা সাফল্য এর মাধ্যমে তুলে ধরা হবে। এরই অঙ্গ হিসাবে আবাসন ও নগরোন্নয়ন মন্ত্রকের এই প্রয়াস।
দুটি কর্মসূচি বাস্তবায়নে সাধারণ পরিচালন বিধি মেনে চলা বাধ্যতামূলক। পিএমএওয়াই-ইউ এর সুবিধাভোগী, ছাত্রছাত্রী, যুবক-যুবতী, সুশীল সমাজের সদস্যরা ছাড়াও বিভিন্ন প্রতিষ্ঠান স্বল্প দৈর্ঘ্যের চলচ্চিত্র নির্মাণে মন্ত্রকের কাছে আবেদন জানাবেন। এই চলচ্চিত্রের বিষয় থাকবে পিএমএওয়াই-ইউ প্রকল্পের ছ’বছরের অভিজ্ঞতা, মানুষের জীবনে এর প্রভাব এবং সুবিধাভোগীদের জীবনে এই প্রকল্প কতটা মর্যাদা এনে দিয়েছে এবং ক্ষমতায়নে সাহায্য করেছে। প্রাপ্ত বয়স্ক সকল ভারতীয়ই এই প্রতিযোগিতায় অংশ নিতে পারেন। আবেদনপত্র জমা দেওয়ার শেষ তারিখ পয়লা সেপ্টেম্বর। ৩০ সেপ্টেম্বর এই প্রতিযোগিতার ফল ঘোষিত হবে। তিনটি আলাদা বিভাগে ২৫টি করে পুরস্কার দেওয়া হবে। পুরস্কার হিসাবে একটি শংসাপত্র ছাড়াও নগদ ২৫ হাজার টাকা, ২০ হাজার টাকা বা ১২ হাজার ৫০০ টাকা দেওয়া হবে।
আবাস ফর সংবাদের মাধ্যমে হাউসিং ফর অল সম্পর্কে মানুষকে সচেতন করা হবে। ইঞ্জিনিয়ারিং, শহরাঞ্চলের উন্নয়ন, পরিকল্পনা, আর্থিক সহায়তা প্রদানকারী সংস্থার মতো বিভিন্ন প্রতিষ্ঠান তাদের অভিজ্ঞতা ও কার্যপ্রণালী সম্পর্কে আলোচনা করবে। পয়লা জুলাই থেকে ৩০ সেপ্টেম্বর পর্যন্ত রাজ্য/কেন্দ্রশাসিত অঞ্চলগুলির সহায়তায় দেশের বিভিন্ন শিক্ষা প্রতিষ্ঠান অথবা ঋণ প্রদানকারী সংস্থাগুলি ৭৫টি আলোচনাচক্র অথবা কর্মশালার আয়োজন করবে। সব ধরনের কোভিড বিধি মেনে অফলাইনে এই কর্মশালার আয়োজন করা যাবে। তবে, অনলাইন ব্যবস্থাতেও এ ধরনের কর্মশালা বা আলোচনাচক্রের আয়োজন করার সুযোগ থাকছে। অংশগ্রহণকারী সকলে আবাসন ও নগরোন্নয়ন মন্ত্রকের থেকে শংসাপত্র পাবেন।
এই দুটি কর্মসূচিতে যোগদানের জন্য যথেষ্ট উৎসাহ দেখা যাচ্ছে। কর্মশালা আয়োজনের ক্ষেত্রে শিক্ষা প্রতিষ্ঠান বা ঋণদাতা সংস্থাগুলি মন্ত্রকের ওয়েবসাইট https://pmay-urban.gov.in/ বা মোবাইল অ্যাপে নাম নথিভুক্ত করতে পারে। এই দুটি উদ্যোগের মাধ্যমে নিজের পাকা বাড়ি পাওয়ার আনন্দের অনুভূতি এবং নতুন বাড়িকে ঘিরে প্রত্যাশার স্বপ্ন গড়ে উঠেছে, সেগুলি সকলের মধ্যে প্রচার করা হবে।
CG/CB/SB
(Visitor Counter : 200
শিল্পওবাণিজ্যমন্ত্রক
শিল্পোদ্যোগীদের উৎসাহপ্রদান
নতুন দিল্লি, ১৯ মার্চ, ২০২১
ভারত সরকারের একটি গুরুত্বপূর্ণ কর্মসূচি স্টার্ট আপ, যা ২০১৬ সালের ১৬ জানুয়ারি সূচনা হয়েছিল। এর মাধ্যমে ভারত সরকার শিল্পোদ্যোগীদের উৎসাহ প্রদান করে চলেছে। সূচনার পর থেকে ২০২১ সালের ১৪ মার্চ পর্যন্ত মোট ৪৪ হাজার ৭৬৬ টি শিল্পোদ্যোগকে অনুমোদন দেওয়া হয়েছে।
রাজ্য ভিত্তিক শিল্পোদ্যোগের সংখ্যা হচ্ছে-
মহারাষ্ট্র- ৮৩৫৩
কর্ণাটক- ৫৯৯৯
দিল্লি- ৫৫৮৭
উত্তর প্রদেশ-৩৮৮০
গুজরাট-২৬২২
হরিয়ানা-২৪৯৫
তেলেঙ্গানা-২৪৬২
তামিলনাডু-২৩৩৮
কেরালা-২০৪৯
রাজস্থান-১৩৫০
পশ্চিমবঙ্গ-১২৭৪
মধ্যপ্রদেশ-১২৬৮
ওড়িশা-৮১৫
অন্ধ্রপ্রদেশ-৭২৪
বিহার-৬৯৭
ছত্রিশগড়-৫২৮
ঝাড়খন্ড-৪০৮
পাঞ্জাব-৩৯২
উত্তরাখণ্ড-৩৫৬
আসাম-৩৩০
জম্মু-কাশ্মীর-১৯২
গোয়া-১৮৬
চন্ডিগড়-১৬৭
হিমাচল প্রদেশ-১০৬
পুদুচেরি-৪৪
মনিপুর-৪২
ত্রিপুরা-৩৪
আন্দামান ও নিকোবর দ্বীপপুঞ্জ-১৬
নাগাল্যান্ড-১৬
দাদরা ও নগর হাভেলি এবং দমন ও দিউ-১৩
মেঘালয়-৯
অরুণাচল প্রদেশ-৪
মিজোরাম-৪
সিকিম-৪
লাদাখ-১
লাক্ষাদ্বীপ-১
মোট- ৪৪৭৬৬।
আজ রাজ্যসভায় এক লিখিত প্রশ্নের জবাবে শিল্প ও বানিজ্য দপ্তরের রাষ্ট্রমন্ত্রী সোমপ্রকাশ এই তথ্য জানিয়েছেন।
স্বাস্থ্যওপরিবারকল্যাণমন্ত্রক
টিকাকরণের বিষয়ে ভ্রান্ত ধারণার অবসান ঘটানোর উদ্যোগ
নয়াদিল্লী, ১১ জুন, ২০২১
কেন্দ্র ১৬ জানুয়ারি থেকে রাজ্য ও কেন্দ্রশাসিত অঞ্চলগুলির সঙ্গে একযোগে সরকারি উদ্যোগে টিকাকরণ কর্মসূচির সূচনা করেছে। কিছু সংবাদ মাধ্যমে প্রকাশিত প্রতিবেদনে বলা হয়েছে গ্রামাঞ্চলে স্বাস্থ্যকর্মীরা টিকা নিয়ে বিভ্রান্তির সৃষ্টি করছে।
সারা বিশ্ব জুড়ে টিকা নেওয়ার বিষয়ে অনীহা বা ইতস্তত মনোভাব রয়েছে। এই সমস্যার সমাধানে বিজ্ঞানসম্মত তথ্যের সাহায্যে বিভিন্ন সম্প্রদায়ের মধ্যে প্রচারাভিযান চালাতে হবে। কোভিড-১৯ টিকাকরণ সংক্রান্ত প্রচারের কৌশলের অঙ্গ হিসেবে ২৫শে জানুয়ারি একটি বৈঠক হয়। এই বৈঠকে সব রাজ্যের জাতীয় স্বাস্থ্য মিশনের মিশন ডিরেক্টরদের টিকাকরণের কৌশল সম্পর্কে জানানো হয়। স্থানীয় চাহিদা অনুযায়ী সব রাজ্য ও কেন্দ্রশাসিত অঞ্চলগুলি টিকার বিষয়ে প্রচারের জন্য প্রয়োজনীয় কৌশল অবলম্বন করে। মুদ্রণ ও বৈদ্যুতিন মাধ্যমে বিভিন্নভাবে প্রচারাভিযান চালানো হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রক, টিকা নেওয়ার বিষয়ে কারও কারও মধ্যে অনীহা দূর করতে রাজ্য ও কেন্দ্রশাসিত অঞ্চলগুলির সঙ্গে নিয়মিত যোগাযোগ রেখে চলেছে। উপজাতি অধ্যুষিত অঞ্চলে কোভিড টিকা এবং কোভিড সংক্রান্ত স্বাস্থ্যবিধি মেনে চলার বিষয়ে প্রয়োজনীয় প্রচার চালানোর ওপর গুরুত্ব দেওয়া হয়েছে। স্বাস্থ্য মন্ত্রক আদিবাসী বিষয়ক মন্ত্রকের সঙ্গে এ বিষয়ে একযোগে কাজ করছে।
CG/CB /NS
(Visitor Counter : 336
প্রধানমন্ত্রীরদপ্তর
উচ্চাকাঙ্খী মধ্যবিত্ত শ্রেণীর ৮ বছর শীর্ষক কয়েকটি নিবন্ধ ও ট্যুইট থ্রেড সকলের সঙ্গে ভাগ করে নিয়েছেন প্রধানমন্ত্রী
নয়াদিল্লি, ০৭ জুন, ২০২২
প্রধানমন্ত্রী শ্রী নরেন্দ্র মোদী তাঁর ওয়েবসাইট narendramodi.in
থেকে মধ্যবিত্ত শ্রেণীর স্বপ্ন পূরণে কিভাবে ভারত সরকার কাজ করেছে, সে সম্পর্কিত কয়েকটি নিবন্ধ সকলের সঙ্গে ভাগ করে নিয়েছেন। এ সম্পর্কে তিনি MyGov প্ল্যাটফর্মের ট্যুইট থ্রেড শেয়ার করেছেন।
প্রধানমন্ত্রী এক ট্যুইটে বলেছেন, “আমাদের মধ্যবিত্ত শ্রেণীর স্বপ্ন পূরণে ভারত সরকার কিভাবে কাজ করেছে, সে সম্পর্কিত তথ্যমূলক কয়েকটি নিবন্ধ এখানে রয়েছে। #8YearsOfAspirationalMiddleClass”।
সহজে জীবনযাপনের মান গত ৮ বছরে কিভাবে বেড়েছে, সে সম্পর্কিত ট্যুইট থ্রেড তিনি সকলের সঙ্গে ভাগ করে নিয়েছেন। #8YearsOfAspirationalMiddleClass”।
CG/BD/SB
(
কৃষিমন্ত্রক
লকডাউন চলাকালীন কৃষক এবং কৃষিকাজের সুবিধার্থে বেশ কয়েকটি পদক্ষেপ নেওয়া হয়েছে
নতুন দিল্লি, ১৩ এপ্রিল, ২০২০
ভারত সরকারের কৃষি, সমবায় ও কৃষক কল্যাণ দফতর লকডাউনের সময়কালে কৃষক এবং কৃষিকাজের সুবিধার্থে বিভিন্ন ব্যবস্থা গ্রহণ করছে।সেগুলি হল-
১) জাতীয় খাদ্য সুরক্ষা মিশনের  আওতায় রাজ্যগুলিকে বীজ সরবরাহ নিশ্চিত করা হয়েছে।১০ বছরের কম যারা এই প্রকল্পের আওতায় রয়েছেন তাদের জন্য বীজ সম্পর্কিত বিভিন্ন ভর্তুকির ব্যবস্থা করা হয়েছে। উত্তর-পূর্ব, পার্বত্য অঞ্চল এবং জম্মু ও কাশ্মীর কেন্দ্রশাসিত অঞ্চল ও কেবল এনএফএসএম-এর আওতায় নির্দিষ্ট কিছু বীজের ক্ষেত্রে এই ভর্তুকি দেওয়ার সিদ্ধান্ত নেওয়া হয়েছে।
২) ২৪মার্চ থেকে লকডাউন চলাকালীন "প্রধানমন্ত্রী কিষান সম্মান নিধি  প্রকল্পের আওতায় প্রায় ৮.৩১ কোটি কৃষক পরিবার উপকৃত হয়েছে এবং এর জন্য ১৬,৬২১ কোটি টাকা বরাদ্দ করা হয়েছে।
৩)"প্রধানমন্ত্রী গরিব কল্যাণ যোজনা"  এর আওতায় প্রায় ৩,৯৮৫ মেট্রিক টন ডাল রাজ্য / কেন্দ্রশাসিত অঞ্চলগুলিকে সরবরাহ করা হয়েছে।
৪)পাঞ্জাবে, জৈব পদ্ধতিতে তৈরি পণ্যগুলি "পরম্পরাগত কৃষি বিকাশ যোজনা"  এর অধীনের আওতায় তৈরি বিশেষভাবে ডিজাইন করা বৈদ্যুতিন ভ্যানের দ্বারা বাড়ি বাড়ি পৌঁছে দেওয়া হচ্ছে।
৫)মহারাষ্ট্রে ৩৪ টি জেলায় ২৭,৭৯৭ টি এফপিও অনলাইনে / প্রত্যক্ষ বিক্রয় কেন্দ্রের মাধ্যমে ২৭,১১,১৭১কুইন্টাল ফল ও শাকসবজি বিক্রি করা হয়েছে।
(CG/SS
মানবসম্পদবিকাশমন্ত্রক
বালিকা বিদ্যালয় ও কলেজে আত্মরক্ষার জন্য সরকার প্রশিক্ষণ দিচ্ছে – শ্রী রমেশ পোখরিয়াল ‘নিশাঙ্ক’
নয়াদিল্লি, ০৯ ডিসেম্বর, ২০১৯
স্কুল শিক্ষায় সরকারের ফ্ল্যাগশিপ কর্মসূচি ‘সমগ্র শিক্ষা’র আওতায় সরকারি স্কুলগুলিতে ষষ্ঠ থেকে একাদশ শ্রেণীর ছাত্রীদের আত্মরক্ষায় প্রশিক্ষণ দেওয়া হয়ে থাকে। পিছিয়ে পড়া শ্রেণীর ছাত্রীদের জন্য গঠিত কস্তুরবা গান্ধী বালিকা বিদ্যালয়গুলিতেও এই প্রশিক্ষণ দেওয়া হয়। এর জন্য স্কুল পিছু প্রতি মাসে ৩ হাজার টাকার তহবিল বরাদ্দ করা হয়েছে। স্কুলগুলি প্রতি বছর তিন মাস এই অনুদান পেয়ে থাকে। কেন্দ্রীয় বিদ্যালয়, জওহর নবোদয় বিদ্যালয় এবং সেন্ট্রাল টিবেটিয়ান স্কুলস্ অ্যাডমিনিস্ট্রেশনের বিদ্যালয়গুলির ছাত্রীদের জুডো, তায়েকওন্ডো, বক্সিং-সহ বিভিন্ন প্রশিক্ষণ দেওয়া হয়।
বিশ্ববিদ্যালয় মঞ্জুরি কমিশন ‘সক্ষম’ কর্মসূচির আওতায় মহিলাদের নিরাপত্তার লক্ষ্যে উচ্চ শিক্ষা প্রতিষ্ঠানগুলিকে বিভিন্ন সময়ে অনুরোধ জানিয়েছে যে, কর্তৃপক্ষ ও শিক্ষক-শিক্ষিকারা যেন এই কর্মসূচিটিকে বাস্তবায়িত করেন। দিল্লি পুলিশের নারী ও শিশুদের জন্য গঠিত বিশেষ ইউনিটটি বিভিন্ন স্কুল, কলেজ, বহুজাতিক সংস্থা, হাসপাতাল, অ-সরকারি সংগঠন, এনসিসি এবং হোটেলের শীর্ষ কর্মকর্তাদের অনুরোধক্রমে মহিলাদের আত্মরক্ষার জন্য প্রশিক্ষণ কর্মশালার আয়োজন করে।
CG/CB/SB
(Visitor Counter : 47
প্রধানমন্ত্রীরদপ্তর
দ্বিপাক্ষিক বিভিন্ন বিষয় তথা ‘গ্লোবাল সাউথ’ সম্পর্কে পারস্পরিক সহযোগিতার এক পর্যালোচনা বৈঠকে মিলিত হলেন ভারত ও জাপানের প্রধানমন্ত্রীদ্বয়
নয়াদিল্লি, ৯ সেপ্টেম্বর, ২০২৩
সারা বছর ধরে ভারত ও জাপানের মধ্যে গঠনমূলক আলোচনার বাতাবরণকে বিশেষভাবে স্বীকৃতি দিয়েছেন ভারত ও জাপানের প্রধানমন্ত্রীদ্বয়। নয়াদিল্লিতে জি-২০ শীর্ষ সম্মেলনের এক একান্ত অবসরে ভারতের প্রধানমন্ত্রী শ্রী নরেন্দ্র মোদী এবং জাপানের প্রধানমন্ত্রী মিঃ ফুমিও কিশিদা এক দ্বিপাক্ষিক বৈঠকে মিলিত হয়ে আজ দু’দেশের মিলিত সহযোগিতার বিষয়গুলি পর্যালোচনা করেন। তাঁরা বলেন, ভারত ও জাপানের যথাক্রমে জি-২০ এবং জি-৭ সভাপতিত্বকালে অগ্রাধিকারের বিষয়গুলি নিয়ে এই আলোচনা অব্যাহত রয়েছে সারা বছর জুড়েই। বিশেষত, বিশ্বের দক্ষিণাংশের দেশগুলির উদ্বেগ ও আশা-আকাঙ্ক্ষার বিষয়গুলি সম্পর্কে দ্বিপাক্ষিক সহযোগিতা ও অগ্রগতির বিষয়গুলি ছিল আজ দুই প্রধানমন্ত্রীর আলোচ্যসূচির তালিকায়।
পরিকাঠামো উন্নয়ন, প্রযুক্তিগত সহযোগিতা, বিনিয়োগ প্রচেষ্টা এবং জ্বালানি উদ্ভাবন ক্ষেত্রে ভারত-জাপান দ্বিপাক্ষিক সম্পর্কের বিভিন্ন বিষয়ের ওপর মতবিনিময় করেন দুই প্রধানমন্ত্রীই।
ভারত-জাপান বিশেষ কৌশলগত তথা বিশ্ব অংশীদারিত্বের বিষয়টিকে আরও গভীরে নিয়ে যাওয়ার সপক্ষে দুই বিশ্ব নেতাই তাঁদের অঙ্গীকারের কথা আজ পুনর্ব্যক্ত করেন।
AC/SKD/DM
(
প্রধানমন্ত্রীরদপ্তর
এইচপিসিএল-এর মুম্বাই এবং বিশাখাপত্তনম শোধনাগারের অসাধারণ দক্ষতায় খুশি প্রধানমন্ত্রী
নয়াদিল্লি, ১৬ মে, ২০২৩
প্রধানমন্ত্রী শ্রী নরেন্দ্র মোদী এইচপিসিএল-এর মুম্বাই এবং বিশাখাপত্তনম শোধনাগারের অসাধারণ দক্ষতায় সন্তোষ প্রকাশ করেছেন।
ট্যুইটারে কেন্দ্রীয় পেট্রোলিয়াম ও প্রাকৃতিক গ্যাস মন্ত্রী হরদীপ সিং পুরী জানান, জ্বালানী ক্ষেত্রে দেশের নাগরিকদের চাহিদা মেটাতে এইচপিসিএল নিজের লক্ষ্যমাত্রা ছাড়িয়ে কাজ করছে।
উল্লেখ্য, এইচপিসিএল-এর মুম্বাই এবং বিশাখাপত্তনম শোধনাগার লক্ষ্যমাত্রার ১১৩ শতাংশ অর্জন করেছে জানুয়ারি-মার্চ ২০২৩ ত্রৈমাসিকে। ৪.৯৬ এমএমটি তেল পরিশোধনের কাজ হয়েছে, এই সময়- যা একটি রেকর্ড।
এর উত্তরে প্রধানমন্ত্রী ট্যুইট করে বলেন;
“শক্তি ক্ষেত্রের জন্য সুখবর।”
PG/AC/NS
(
রেলমন্ত্রক
পশ্চিমবঙ্গে নিমতিতা রেল স্টেশনে দুর্ভাগ্যজনক বিস্ফোরণের ঘটনা
নয়াদিল্লি, ১৮ ফেব্রুয়ারি, ২০২১
পূর্ব রেলের মালদায় নিমতিতা স্টেশন চত্বরে গত রাতে ১০টা ২০ মিনিট নাগাদ দুর্ভাগ্যজনকভাবে এক বিস্ফোরণের ঘটনা ঘটে। ভারতীয় রেল এই ঘটনার নিন্দা করেছে।
ঘটনার অব্যবহিত পরেই রেলের পক্ষ থেকে ত্রাণ ও উদ্ধারকার্য শুরু হয়। রেল সুরক্ষা বাহিনী  এবং রেলের অন্যান্য বিভাগ আহতদের দ্রুত নিকটবর্তী হাসপাতালে নিয়ে যায়।
উল্লেখ করা যেতে পারে, আইন-শৃঙ্খলার বিষয়টি সংশ্লিষ্ট রাজ্যের এক্তিয়ারভুক্ত এবং আইন-শৃঙ্খলা পুরোপুরি বজায় রাখার দায়িত্বও রাজ্য পুলিশ প্রশাসনের। এমনকি, রেল প্ল্যাটফর্মে আইন-শৃঙ্খলা বজায় রাখার দায়িত্ব সংশ্লিষ্ট রাজ্য সরকারের গভর্নমেন্ট রেল পুলিশের ।
মালদার নিমতিতা স্টেশন চত্বরে যেখানে গত রাতে বিস্ফোরণের ঘটনা ঘটে সেই এলাকাটি হাওড়া রাজ্য রেল পুলিশের আওতাধীন। এই ঘটনায় ইতিমধ্যেই জিআরপি-র পক্ষ থেকে গতকাল ভারতীয় দন্ডবিধির ৩০৭, ৩২৬ এবং ১২০ বি ধারায় মামলা দায়ের করা হয়েছে।
দুর্ভাগ্যজনক এই বিস্ফোরণের ঘটনায় পশ্চিমবঙ্গের শ্রম মন্ত্রী শ্রী জাকির হুসেন সহ ২৫ জন আহত হন। আহত ১০ জনকে চিকিৎসার জন্য কলকাতায় নিয়ে আসা হয়েছে।
স্বরাষ্ট্র মন্ত্রক
প্রধানমন্ত্রী শ্রী নরেন্দ্র মোদী আজ গুজরাটের আমেদাবাদে ইন্ডিয়ান ন্যাশনাল স্পেস প্রমোশন অ্যান্ড অথরাইজেশন সেন্টারের  উদ্বোধন করেছেন
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ এই অনুষ্ঠানে উপস্থিত ছিলেন
নতুন দিল্লি, ১০ জুন, ২০২২
প্রধানমন্ত্রী শ্রী নরেন্দ্র মোদী আজ গুজরাটের আমেদাবাদে ইন্ডিয়ান ন্যাশনাল স্পেস প্রমোশন অ্যান্ড অথরাইজেশন সেন্টার -এর সদর দপ্তরের উদ্বোধন করেছেন। এই উপলক্ষে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ, গুজরাটের মুখ্যমন্ত্রী শ্রী ভূপেন্দ্র প্যাটেল প্রমুখ উপস্থিত ছিলেন।
এই স্পেস সেন্টারটির উদ্বোধন উপলক্ষে শ্রী শাহ বলেন, ভারত মহাকাশ ক্ষেত্রে এক বড় মাইলফলক অর্জন করেছে। ভারত এবং ইসরো মহাকাশ ক্ষেত্রে এখনও পর্যন্ত যে সাফল্য অর্জন করেছে তা দেশের কল্যাণে এসেছে। ইসরোর প্রয়াসে বেসরকারি সংস্থা ও স্টার্টআপগুলিকে যুক্ত করা হয়েছে, যাতে ভারত মহকাশ ক্ষেত্রে আরও কয়েক ধাপ অগ্রসর হতে পারে। দু-বছর আগে প্রধানমন্ত্রী এধরণের একটি কেন্দ্র গড়ে তোলার প্রয়াস নিয়েছিলেন। আজ তার উদ্বোধন হল। শুধু তাই নয়, এই কেন্দ্রটির মাধ্যমে ভারতীয় মহাকাশ ক্ষেত্র দেশীয় অর্থনীতিতে বড় ভূমিকা পালন করবে।
শ্রী শাহ আরও বলেন, আমরা স্বাধীনতার ৭৫তম বার্ষিকী উদযাপন করতে চলেছি। কিন্তু ২০১৪-র পূর্বে শাসন ক্ষমতায় থাকা সরকারগুলি নীতি প্রণয়নের ক্ষেত্রে উদাসীনতা দেখিয়েছে। সাধারণ মানুষ, ভারতীয় বিজ্ঞানীমহল এবং সমাজকে বহু বিষয়ে উপেক্ষা করা হয়েছে। এই ক্ষেত্রগুলির জন্য অনুকূল নীতি না থাকায় সেগুলির পূর্ণ সম্ভাবনার বিকাশ ঘটেনি। অবশ্য, ২০১৪-তে প্রধানমন্ত্রী শ্রী মোদী দায়িত্ব গ্রহণের পর সরকার বহু ক্ষেত্রের জন্য উপযুক্ত নীতি গ্রহণ করে সেখানে বেসরকারি সংস্থার অংশগ্রহণের সুযোগ করে দিয়েছে। মহাকাশ ক্ষেত্রও এরমধ্যে একটি। তিনি জানান, আয়ুষ্মান ভারতের সঙ্গে নতুন স্বাস্থ্য নীতির যোগসূত্র গড়ে তুলে ভারতকে বিশ্বের উৎপাদন হাবে পরিণত করার প্রয়াস শুরু হয়েছে। এছাড়াও স্টার্টআপ ইন্ডিয়া, ডিজিটাল ইন্ডিয়া, উড়ান, পিএলআই কর্মসূচির মত একাধিক উদ্যোগ গ্রহণ করা হয়েছে, যাতে দেশের যুবারাও উন্নয়নের পথে অবদান রাখতে পারেন। আজ প্রধানমন্ত্রী যে ইন-স্পেস সদর দপ্তরটির উদ্বোধন করেছেন, তা মহাকাশ ক্ষেত্রে সম্ভাবনার পথ খুলে দেবে।
শ্রী শাহ আরও বলেন, একবিংশ শতাব্দীর ভারত যে লক্ষ্যে এগিয়ে চলেছে এবং বিভিন্ন ক্ষেত্রে যে সমস্ত সংস্কারমূলক উদ্যোগ গ্রহণ করা হয়েছে, তাতে দেশবাসীর সম্ভাবনার প্রতি প্রধানমন্ত্রীর অটল আস্থাই প্রতিফলিত হয়। শ্রী শাহ দৃঢ়তার সঙ্গে বলেন, সরকারের প্রয়াসগুলি মহাকাশ ক্ষেত্রে ভারতকে নতুন উচ্চতায় পৌঁছে দিতে বড় ভূমিকা নেবে। তিনি জানান, প্রধানমন্ত্রী শ্রী মোদী মানুষের কল্যাণে মহাকাশ ক্ষেত্র ও মহাকাশ প্রযুক্তিকে কাজে লাগানোর পরিকল্পনা নিয়েছেন।
প্রধামন্ত্রী শ্রী মোদীর একটি বক্তব্য উদ্ধৃত করে শ্রী শাহ বলেন, মহাকাশ ক্ষেত্রে সরকারি বা বেসরকারি সংস্থা যাই হোক না কেন, মেধার প্রয়োগে কোন বিধি-নিষেধ থাকা উচিত নয়। স্বরাষ্ট্রমন্ত্রী বলেন, বেসরকারি ক্ষেত্রের সঙ্গে যুক্ত মেধাবী যুবারা যাতে উপযুক্ত মঞ্চ পান, তার জন্য অনুসন্ধানমূলক কাজকর্মকে একেবারে তৃণমূলস্তরে নিয়ে যেতে হবে।
CG/BD/AS/
(Visitor Counter : 89
প্রধানমন্ত্রীরদপ্তর
প্রধানমন্ত্রী গত কয়েক বছরে তাঁর বিদেশ সফরের সময় মহাত্মা গান্ধীর উদ্দেশে তাঁর শ্রদ্ধার্ঘ্য সংক্রান্ত একটি থ্রেড ভাগ করে নিয়েছেন
নয়াদিল্লি, ২০ মে, ২০২৩
প্রধানমন্ত্রী শ্রী নরেন্দ্র মোদী গত কয়েক বছরে তাঁর বিদেশ সফরে মহাত্মা গান্ধীর প্রতি তাঁর শ্রদ্ধার্ঘ্য অর্পণ সংক্রান্ত শ্রী রাধামোহন সিং-এর একটি থ্রেড ভাগ করে নিয়েছেন।
প্রধানমন্ত্রী ওই থ্রেডের জবাব দিয়েছেন।
“সুন্দর থ্রেড, যা সুন্দর সুন্দর স্মৃতি ফিরিয়ে দিয়েছে।
ভারত গান্ধীজির জন্মভূমি হওয়ার জন্য গর্বিত এবং আমরা সব সময় মানবতার জন্য তাঁর স্বপ্নকে সাকার করার কাজ করে যাব।”
(CG/AP/DM/
রাষ্ট্রপতিরসচিবালয়
প্রবল গরমের জন্য ‘চেঞ্জ অফ গার্ড’ অনুষ্ঠান রবিবারের বদলে করা হ’ল প্রতি শনিবার
নয়াদিল্লি, ০২ মে, ২০১৯
প্রবল বিরূপ আবহাওয়ার কারণে পরবর্তী আদেশ জারি না হওয়া পর্যন্ত প্রতি রবিবারের ‘চেঞ্জ অফ গার্ড’ অনুষ্ঠান ৫ই মে এই রবিবার থেকে সাময়িকভাবে বন্ধ রাখা হবে। তবে, ঐ অনুষ্ঠান হবে প্রতি শনিবার ঐ একই সময়ে অর্থাৎ ১৫ নভেম্বর থেকে ১৪ই মার্চ পর্যন্ত সকাল ১০টা থেকে ১০টা ৪০ মিনিট এবং ১৫ই মার্চ থেকে ১৪ই নভেম্বর পর্যন্ত সকাল ৮টা থেকে ৮টা ৪০ মিনিট পর্যন্ত।
‘চেঞ্জ অফ গার্ড’ অনুষ্ঠান দেখার জন্য অনুরোধ করা যাবে অনলাইনে https://rb.nic.in/rbvisit_cog.aspx এই ওয়েবসাইট মারফৎ। প্রয়োজনীয় তথ্য জানতে দর্শকদের ওয়েবসাইটটি দেখতে অনুরোধ করা হচ্ছে।
CG/AP/SB
(Visitor Counter : 64